Жаңы-Ноокат, Ноокат району
Жаңы-Ноокат — Кыргызстандын Ош облусунун Ноокат районундагы айыл. Жаңы-Ноокат айыл аймагына кирет. Кичи Алай тоо кыркасынын этегинде, Чили-Сай суусунун боюнда, деңиз деңгээлинен 1490 м бийикте жайгашкан. Райондун административдик борбору — Ноокат шаарынан 10 км батыш тарапта. Ош темир жол бекетинен 50 км.

Кыштак 15-кылым ченде пайда болгон.

Калк 
Калкы — 21 049 киши (2009-жылы), негизинен дыйканчылыкта эмгектенип, мал чарбасы менен алектенет.

Инфратүзүм 
Эки орто мектеп, китепкана, клуб, соода түйүндөрү, дарыканалар бар. Бир АК, 2 ФАП, төрөт үйү, турмуш-тиричилик кызматынын бөлүмдөрү иштейт. Кыштактын түштүк тарабында таштагы байыркы жазуулар сакталган.

Булактар
 “Кыргызстан”. Улуттук энциклопедия: 3-том. Башкы ред. Асанов Ү. А., Б.: Мамлекеттик тил жана энциклопедия борбору, 2011. ISBN 978–9967–14–074–5

Ноокат району
Кыргызстандын кыштактары‎